Πολιτικό θρίλερ

[μικρογραφία|Εξώφυλλο του βιβλίου ''[Η Μέρα του Τσακαλιού|Η μέρα του τσακαλιού* (1971) του Φρέντερικ Φόρσαϊθ]]
[[Αρχείο:Ζ.jpg|μικρογραφία|Εξώφυλλο της 1ης έκδοσης του *Ζ* (1966) του [[Βασίλης Βασιλικός|Βασίλη Βασιλικού]]]]
*'Πολιτικό θρίλερ** είναι ένα θρίλερ που διαδραματίζεται με φόντο μια πολιτική διαμάχη για την εξουσία· τα υψηλά διακυβεύματα και η [[αγωνία]] αποτελούν τον πυρήνα της ιστορίας. Το είδος αυτό συχνά αναγκάζει το κοινό να σκεφτεί και να κατανοήσει τη σημασία της [[Πολιτική|πολιτικής]]. Τα διακυβεύματα σε αυτές τις ιστορίες είναι τεράστια και συχνά η μοίρα μιας χώρας βρίσκεται στα χέρια ενός ατόμου. Η πολιτική [[διαφθορά]], το [[οργανωμένο έγκλημα]], η [[τρομοκρατία]] και ο [[πόλεμος]] είναι συνηθισμένα θέματα ενός πολιτικού θρίλερ. 

Τα πολιτικά θρίλερ ενδέχεται να βασίζονται σε μεμονωμένα γεγονότα, όπως η [[δολοφονία του Τζον Φιτζέραλντ Κένεντι]] ή το [[σκάνδαλο Γουότεργκεϊτ]]. Υπάρχει έντονη επικάλυψη με το είδος θρίλερ συνωμοσίας.

== Λογοτεχνία ==
Μερικά πρώιμα παραδείγματα πολιτικού θρίλερ βρίσκονται στα [[Ιστορικό μυθιστόρημα|ιστορικά μυθιστορήματα]] του [[Αλέξανδρος Δουμάς (πατέρας)|Αλέξανδρου Δουμά]] από τον 19ο αι. (ιδιαίτερα στα μυθιστορήματά του για τους ''[[Οι Τρεις Σωματοφύλακες|Τρεις σωματοφύλακες]]'' (''Les Trois Mousquetaires''), τα οποία συχνά περιλαμβάνουν πολιτικές συνωμοσίες), καθώς και σε λογοτεχνικά έργα όπως το μυθιστόρημα ''[[Ο μυστικός πράκτορας (μυθιστόρημα)|Ο μυστικός πράκτορας]]'' (''The Secret Agent'', 1907) του [[Τζόζεφ Κόνραντ]].

Το ''Gilles'' (1936) περιέχει ένα πρώιμο παράδειγμα πολιτικού θρίλερ: σε μια από τις δευτερεύουσες πλοκές του βιβλίου, ο πρωταγωνιστής Ζιλ Γκαμπιέ βρίσκεται μπλεγμένος σε μια αριστερή πλεκτάνη για τη δολοφονίας του πρωθυπουργού. Η πλεκτάνη καταρρέει λόγω της ανικανότητας των συνωμοτών, και το βιβλίο τελειώνει με τον πρωταγωνιστή να φεύγει για να πολεμήσει στον [[Ισπανικός Εμφύλιος Πόλεμος|Ισπανικό Εμφύλιο Πόλεμο]]. 
[[Αρχείο:Τρεις μέρες του Κόνδορα.jpg|μικρογραφία|[[Αφίσα]] της ταινίας ''[[Οι τρεις μέρες του κόνδορα]]'' (1975) του [[Σίντνεϊ Πόλακ]]]]
[[Αρχείο:V for Vendetta.jpg|μικρογραφία|Αφίσα της ταινίας [[V for Vendetta (ταινία)|''V for Vendetta'']] (2005) του Τζέιμς Μακ Τιγκ]]
Το πραγματικό είδος του πολιτικού θρίλερ ζωντανεύει τις πρώτες μέρες του [[Ψυχρός Πόλεμος|Ψυχρού Πολέμου]]. Το βιβλίο του [[Γκράχαμ Γκρην|Γκράχαμ Γκριν]] ''Ο ήσυχος Αμερικανός'' (''The Quiet American'', 1955) αφηγείται την αμερικανική εμπλοκή στο [[Βιετνάμ]] στη διάρκεια του [[Πρώτος πόλεμος της Ινδοκίνας|Πρώτου Πολέμου της Ινδοκίνας]]. Το βιβλίο ''The Manchurian Candidate'' του Ρίτσαρντ Κόντον διαδραματίζεται μετά τον [[Πόλεμος της Κορέας|πόλεμο της Κορέας]] και την εποχή του [[Μακαρθισμός|Μακαρθισμού]]. Στο έργο του Φρέντερικ Φόρσαϊθ ''[[Η Μέρα του Τσακαλιού|Η μέρα του τσακαλιού]]'', πρέπει να αποτραπεί μια επίθεση κατά του [[Σαρλ ντε Γκωλ|Σαρλ ντε Γκολ]].

Άλλοι συγγραφείς πολιτικών θρίλερ είναι οι Τζέφρι Άρτσερ και Ντάνιελ Σίλβα. Στη λογοτεχνία [[Μπενγκάλι]], το ''Aat Kuthuri Noy Dorja'' ((বাংলা: আট কুঠুরি নয় দরজা) του Σάμαρες Ματζουμντάρ, που σημαίνει: "Οκτώ δωμάτια και εννέα πόρτες", είναι ένα παράδειγμα. Ένα πολιτικό θρίλερ που διαδραματίζεται στην πολιτική σκηνή του [[Μπιχάρ]] της [[Ινδία|Ινδίας]] είναι το βιβλίο του Φαουάζ Τζαλίλ ''Nobody Likes an Outsider'' (2021). 

Στην [[Ελλάδα]], ένα από τα γνωστότερα πολιτικά θρίλερ είναι το μυθιστόρημα ''[[Ζ (μυθιστόρημα)|Ζ]]'' (1966) του [[Βασίλης Βασιλικός|Βασίλη Βασιλικού]], που αναφέρεται στα γεγονότα της δολοφονίας του βουλευτή της [[ΕΔΑ|Ε.Δ.Α.]] [[Γρηγόρης Λαμπράκης|Γρηγόρη Λαμπράκη]] το 1963. Με την κινηματογραφική του μεταφορά το 1969 από τον [[Κώστας Γαβράς|Κώστα Γαβρά]], το βιβλίο έγινε αμέσως σύμβολο του αντιδικτατορικού αγώνα. 

== Κινηματογράφος ==
Αρκετές ταινίες του [[Άλφρεντ Χίτσκοκ]] περιέχουν ήδη στοιχεία πολιτικού θρίλερ, όπως ''[[Ο άνθρωπος που ήξερε πολλά]]'' (''The Man who Knew too Much,'' 1934), ''[[Τα 39 Σκαλοπάτια (ταινία, 1935)|Τα 39 σκαλοπάτια]]'' (''The 39 Steps'', 1935) και [[Πριν από τη Θύελλα|''Πριν από τη θύελλα'']] (''Foreign Correspondent,'' 1940). Το 1962, ο [[Τζον Φρανκενχάιμερ]] γύρισε την ταινία ''[[Ο άνθρωπος της Μαντζουρίας (ταινία, 1962)|Ο άνθρωπος της Μαντζουρίας]]'' (''The Manchurian Candidate'') βασισμένος στο ομότιτλο βιβλίο. 

Στα τέλη της δεκαετίας του 1960 και κατά τη δεκαετία του 1970, εμφανίστηκαν πολιτικά θρίλερ που αντανακλούσαν ενεργά την ατμόσφαιρα του [[Πόλεμος του Βιετνάμ|πολέμου του Βιετνάμ]] και του [[Σκάνδαλο Γουότεργκεϊτ|σκανδάλου Γουότεργκεϊτ]] στην στρατιωτική και πολιτική ιστορία των [[Ηνωμένες Πολιτείες Αμερικής|ΗΠΑ]]. Οι ταινίες αυτές παρουσίαζαν σε μεγάλο βαθμό μια απροκάλυπτη άποψη για τις μηχανορραφίες και τον κυνισμό της σύγχρονης πολιτικής ηγεσίας, όπως ισχυρισμούς σχετικά με τη σύγκλιση πολιτικών και μυστικών υπηρεσιών που συνεργούν για τη δημιουργία ενός [[Παρακράτος|παρακράτους]], επικεντρωμένου στην εξουδετέρωση της βούλησης του λαού και στην ενεργή εξάλειψη κάθε αντίστασης. Ταινίες όπως οι ''[[Όλοι οι άνθρωποι του προέδρου]]'' (''All the President's Men'', 1976), που είναι βασισμένη στο σκάνδαλο Γουότεργκεϊτ, ''[[Υπόθεση Πάραλλαξ]]'' (''The Parallax View'', 1974), του οποίου η εναρκτήρια σκηνή βασίζεται στις θεωρίες συνωμοσίας γύρω από τη [[δολοφονία του Ρόμπερτ Φ. Κένεντι]], ''[[Η Συνομιλία|Η συνομιλία]]'' (''The Conversation,'' 1974) και ''[[Οι τρεις μέρες του κόνδορα]]'' (''The Three Days of the Condor**',* 1975), ανέβασαν τα πολιτικά θρίλερ και τα θρίλερ συνωμοσίας σε νέα ύψη αφηγηματικής πολυπλοκότητας και ρεαλισμού.

Άλλα παραδείγματα πολιτικών θρίλερ είναι *Επτά ημέρες του Μαΐου* (*Seven Days in May,* 1964), [[Ζ (ταινία)|*Z*]] (1969), βασισμένο στο βιβλίο του [[Βασίλης Βασιλικός|Βασίλη Βασιλικού]], *V for Vendetta* (2005), *Romero*, *JFK, η Ιστορία που Χαράχτηκε στη Μνήμη μας* (*JFK*, 1991), *City Hall* (1996), *Ο δολοφόνος του μεσονυχτίου* (*Blow Out*, 1981), *Air Force One* (1997), *Σνόουντεν* (*Snowden*, 2016) και *The Post: Απαγορευμένα μυστικά* (*The Post*, 2017). Τέλος, αρκετές ταινίες πολιτικού θρίλερ αναφέρονται στις [[επιθέσεις της 11ης Σεπτεμβρίου 2001]] και στην [[τρομοκρατία]] γενικότερα.

== Τηλεόραση ==
Η βρετανική δραματική σειρά του 1990 *House of Cards* είναι ένα πολιτικό θρίλερ που διαδραματίζεται μετά το τέλος της θητείας της [[Μάργκαρετ Θάτσερ]] ως [[Πρωθυπουργός του Ηνωμένου Βασιλείου|πρωθυπουργού του Ηνωμένου Βασιλείου]]. Η επόμενη προσαρμογή του [[Netflix]] με πρωταγωνιστή τον [[Κέβιν Σπέισι]] (2013-2018) διαδραματίζεται στις [[Ηνωμένες Πολιτείες]] και περιγράφει λεπτομερώς τις μηχανορραφίες του βουλευτή Φράνσις Άντεργουντ για να εκλεγεί [[Πρόεδρος των Ηνωμένων Πολιτειών Αμερικής|πρόεδρος]].

Η τηλεοπτική σειρά *Scandal* (2012-2018) της [[Σόντα Ράιμς]] περιέχει πολλά στοιχεία πολιτικού θρίλερ σε χρονολογική μορφή.

Η σειρά *Επιζών της επόμενης μέρας* (*Designated Survivor*, 2016-2019), που αρχικά προβλήθηκε από το [[ABC]] και απεικονίζει τον πολιτικό αγώνα για την εξουσία ως αποτέλεσμα μιας τρομοκρατικής επίθεσης που καταστρέφει το [[Καπιτώλιο των Ηνωμένων Πολιτειών]] στη διάρκεια του [[Λόγος "State of the Union"|λόγου "State of the Union"]], δολοφονώντας τον πρόεδρο και όλα τα μέλη στη σειρά διαδοχής του εκτός από ένα.

Το *Okkupert* (που σημαίνει "Υπό κατοχή") του 2015 έγινε γρήγορα η πιο ακριβοπαραγωγή τηλεοπτική σειρά της [[Νορβηγία|Νορβηγίας]], απεικονίζοντας τη [[Ρωσία]] και την [[Ευρωπαϊκή Ένωση]] να συνεργάζονται για να πείσουν τη Νορβηγία να αποκαταστήσει την παραγωγή [[Φυσικό αέριο|φυσικού αερίου]] και [[Πετρέλαιο|πετρελαίου]]. Η σειρά είχε προϋπολογισμό άνω των 90 εκατομμυρίων [[Κορόνα Νορβηγίας|νορβηγικών κορονών]]. Αρχικά μεταδόθηκε στο TV2 στη Νορβηγία και στη συνέχεια στο Sky Arts στο [[Ηνωμένο Βασίλειο]].

Το έπος εκδίκησης, εγκληματικής και πολιτικής αγωνίας του [[ABS-CBN]] *Wildflower* (2017) αφηγείται την ιστορία μιας γυναίκας θέλει να εκδικηθεί για την απώλεια της οικογένειάς της και είναι πρόθυμη να εκθρονίσει την καταπιεστική πολιτική δυναστεία Αρντιέντε.

Το *Jack Ryan* του Τομ Κλάνσι είναι μια αμερικανική σειρά δράσης και πολιτικού θρίλερ που διατίθεται σε streaming και έκανε [[πρεμιέρα]] στις 31 Αυγούστου 2018 στο [[Amazon Prime Video]].

Το 2018, το βρετανικό πολιτικό θρίλερ *Ιδιωτική προστασία* (*Bodyguard*) απέκτησε γρήγορα δημοτικότητα στο Ηνωμένο Βασίλειο, πετυχαίνοντας τα υψηλότερα ποσοστά [[Τηλεθέαση|τηλεθέασης]] του [[BBC]] από το 2008. Η σειρά απεικονίζει έναν βετεράνο πολέμου του [[Βρετανικός Στρατός Ξηράς|Βρετανικού Στρατού]] που πάσχει από [[διαταραχή μετατραυματικού στρες]]. Εργάζεται στη [[Μητροπολιτική Αστυνομική Υπηρεσία|Μητροπολιτική Αστυνομία]] και του έχει ανατεθεί να προστατεύει την φιλόδοξη [[Υπουργός Εσωτερικών του Ηνωμένου Βασιλείου|υπουργό Εσωτερικών]], Τζούλια Μόνταγκιου, της οποίας την πολιτική απεχθάνεται.

Μεταξύ 2019-2021, προβλήθηκε από την τηλεόραση του [[ΣΚΑΪ Τηλεόραση|ΣΚΑΪ]] η καθημερινή ελληνοκυπριακή σειρά *8 λέξεις'' και παρουσίαζε τις προσπάθειες δύο πολιτικών προσώπων να κρυφτούν πίσω από την ψεύτικη δημόσια εικόνα τους. 

## Θέατρο
Ένας θεατρικός συγγραφέας που έχει αγκαλιάσει το είδος του πολιτικού θρίλερ είναι ο Γκάρι Μίτσελ, ο οποίος τη δεκαετία του 2000 έγινε «μία από τις πιο πολυσυζητημένες φωνές στο ευρωπαϊκό θέατρο... του οποίου τα πολιτικά θρίλερ τον έχουν αναμφισβήτητα αναδείξει ως τον μεγαλύτερο θεατρικό συγγραφέα της Βόρειας Ιρλανδίας». 

## Παραπομπές

Κατηγορία:Κινηματογραφικά είδη
Κατηγορία:Πολιτικές ταινίες
Κατηγορία:Θρίλερ ταινίες
Κατηγορία:Λογοτεχνικά είδη